Boris Vallejo

Borisas Valjechas (Boris Vallejo; g. 1941 m. sausio 8 d. Limoje) – iš Peru kilęs JAV dailininkas, piešiantis maginės fantastikos ir erotinius paveikslus. Daugumos jo kūrinių tema yra kalavijas ir burtaihttps://lccn.loc.gov/n78013903 – pabaisos, raumeningi barbarai, dievai ir mistinės būtybės, pusnuogės moterys, moterys – karės ir panašiai.

Piešti Vallejo pradėjo dar trylikos metų.https://www.thefamouspeople.com/profiles/boris-vallejo-5756.php Limoje lankė menų mokyklą (). 1963 m., būdamas 23 metų amžiaus, išvyko į JAV. Gyveno Bonkse, Niujorke, ir dirbo iliustratoriumi parduotuvei, kur susipažino su savo pirmąja žmona Doris. Po aštuonerių metų metė darbą ir pradėjo nepriklausomo iliustratoriaus karjerą, susidomėjo kalavijo ir burtų žanru. Netrukus išgarsėjo savo Tarzano bei Konano piešiniais, pradėjo gauti užsakymų kurti filmų plakatus. Devintajame dešimtmetyje tapo vienu produktyviausių iliustratorių, sukūrė virš trijų šimtų iliustracijų filmų plakatams, knygų viršeliams, reklamoms, kalendoriams.https://www.thefamouspeople.com/profiles/boris-vallejo-5756.php 1979 m. laimėjo Britų maginės fantastikos premiją už paveikslą „The Amazon Princess and Her Pet“.https://www.noosfere.org/icarus/livres/prix.asp?tri=an&numprix=4 

Šiuo metu Boris Vallejo dažnai piešia bendrus paveikslus su žmona Julie Bell.

 Knygos 
Yra išleistas ne vienas Boris Vallejo paveikslų rinkinys.

 „The Fantastic Art of Boris Vallejo“ (1980 m.)
 „Fantasy Art Techniques“ (1985 m.)
 „Mirage“ (1997 m.)
 „Dreams: The Art of Boris Vallejo“ (1999 m.)
 „Fantasía Digital“ (2003 m.)
 „Imaginistix“ (2007 m.)

Ir kiti.

 Nuorodos ir šaltiniai 
 Oficiali Boris Vallejo ir jo žmonos Julie Bell svetainė
 Boris Vallejo internetinėje fantastikos duomenų bazėje

 Išnašos 

Kategorija:Peru asmenybės
Kategorija:JAV iliustratoriai
Kategorija:Dailininkai
Kategorija:Maginė fantastika